OSIYO TARAQQIYOT BANKI ISHTIROKIDA “MINTAQAVIY AVTOMOBIL YOʻLLARINI RIVOJLANTIRISH” LOYIHASINI AMALGA OSHIRISH CHORA-TADBIRLARI TOʻGʻRISIDA
(resolution, 2017-07-19)

Yuqori xalqaro talablar va standartlarga mos avtomobil yoʻllari tarmogʻini yanada rivojlantirish va takomillashtirish, transport kommunikatsiyalari tizimini xalqaro avtomobil yoʻllariga keng integratsiyalash maqsadida: 1. Quyidagilar maʼlumot uchun qabul qilinsin: 2007-yil 19-dekabrda Osiyo taraqqiyot banki Direktorlar kengashi “Mintaqaviy avtomobil yoʻllarini rivojlantirish” loyihasini amalga oshirish uchun toʻrt yillik imtiyozli davrni hisobga olgan holda uzish muddati 24 yil boʻlgan 75,3 mln. AQSh dollari miqdorida Oʻzbekiston Respublikasiga qarz berilishini maʼqulladi; mazkur loyihani amalga oshirish davri toʻrt yilga (2008—2011-yillar) belgilangan; loyihani amalga oshirishga Oʻzbekiston Respublikasining qoʻshadigan hissasi ekvivalenti 105,5 mln. AQSh dollariga teng, shu jumladan soliqlar, bojxona toʻlovlari va davlatning maqsadli jamgʻarmalariga majburiy ajratmalar toʻlashdan ozod etish tarzida 21,5 mln. AQSh dollarini tashkil etadi. 2. Belgilansinki: Oʻzbekiston Respublikasiga Osiyo taraqqiyot bankining qarzi Oʻzbekiston Respublikasi bilan Osiyo taraqqiyot banki oʻrtasidagi Qarz bitimiga asosan beriladi; Oʻzbekiston Respublikasi Moliya vazirligi huzuridagi Respublika yoʻl jamgʻarmasi qarz mablagʻlaridan maqsadli va samarali foydalanish hamda mazkur loyihani amalga oshirishga masʼul boʻlgan ijro etuvchi organ hisoblanadi; loyihani amalga oshirish uchun Oʻzbekiston Respublikasining hissasini moliyalashtirish Oʻzbekiston Respublikasi Moliya vazirligi huzuridagi Respublika yoʻl jamgʻarmasi mablagʻlari hisobidan amalga oshiriladi. 3. Oʻzbekiston Respublikasi Moliya vazirligi, Iqtisodiyot vazirligi, “Oʻzavtoyoʻl” davlat-aksiyadorlik kompaniyasi va Moliya vazirligi huzuridagi Respublika yoʻl jamgʻarmasining “Oʻzavtoyoʻl” davlat-aksiyadorlik kompaniyasiga qarashli “Oʻzyoʻlmashservis” yoʻl-taʼmirlash korxonasining ishlab chiqarish negizida mexanizatsiyalashtirilgan yoʻl-qurilish va taʼmirlash ishlarini bajarish boʻyicha ixtisoslashtirilgan “Transyoʻlqurilish” davlat kompaniyasini tashkil etish toʻgʻrisidagi taklifiga rozilik berilsin. Vazirlar Mahkamasi oʻn kun muddatda “Transyoʻlqurilish” kompaniyasining ijro etuvchi apparati tuzilmasini tasdiqlasin. Belgilab qoʻyilsinki, “Transyoʻlqurilish” kompaniyasi: Osiyo taraqqiyot banki qarzi hisobiga xarid qilinadigan yoʻl-qurilish texnikasi va asbob-uskunalarini belgilangan tartibda oʻz balansiga qabul qiladi, mulkiy va nomulkiy huquqlarga ega boʻladi, qarz mablagʻlarini toʻlashni amalga oshiradi; tasdiqlangan Umumiy foydalaniladigan avtomobil yoʻllarini rivojlantirish dasturlariga muvofiq avtomobil yoʻllarini qurish, rekonstruksiya qilish va taʼmirlash boʻyicha pudrat tashkilotlari bilan tuzilgan shartnomalarga koʻra xoʻjalik hisobi asosida oʻz faoliyatini tashkil etadi; tuzilgan shartnomalarga qatʼiy muvofiq ravishda mexanizatsiyalashtirilgan yoʻl-qurilish va taʼmirlash ishlarining oʻz vaqtida va sifatli bajarilishi, Osiyo taraqqiyot banki loyihasi doirasida olinadigan yoʻl-qurilish texnikasidan va asbob-uskunalaridan maqsadli va samarali foydalanish, ularning saqlanishi, oʻz vaqtida texnik va profilaktik xizmat koʻrsatilishi, zarur ish holatida boʻlishi uchun javobgar hisoblanadi. 4. Belgilansinki, “Transyoʻlqurilish” kompaniyasi yoʻl-qurilish texnikasi va asbob-uskunalaridan samarali foydalanilishi, ularning saqlanishi va zarur ish holatida boʻlishini taʼminlash uchun: Oʻzbekiston Respublikasi Avtomobil yoʻllari davlat qoʻmitasining ekspluatatsiya yoʻnalishli tashkilotlarining bazalari hududida toʻlov undirilmagan holda joylashtiriladigan, tarkibida yoʻl-qurilish texnikasi va asbob-uskunalari kompleksi boʻlgan koʻchma hududiy boʻlinmalarni 1-ilovaga* muvofiq shakllantiradi; Oʻzbekiston Respublikasi Avtomobil yoʻllari davlat qoʻmitasining “Oʻzyoʻlmashservis” Ilmiy-ishlab chiqarish eksperimental korxona unitar korxonasining toʻlov undirilmagan holda taqdim etiladigan ishlab chiqarish bazasida yoʻl-qurilish texnikasi va asbob-uskunalariga texnik xizmat koʻrsatadi va ularni taʼmirlaydi. 5. Oʻzbekiston Respublikasi Moliya vazirligi Oʻzbekiston Respublikasi “Davarxitektqurilish” qoʻmitasi va “Oʻzavtoyoʻl” davlat-aksiyadorlik kompaniyasi bilan birgalikda bir oy muddatda bajarilgan mexanizatsiyalashtirilgan ishlar uchun Pudrat tashkilotlarining “Transyoʻlqurilish” kompaniyasi bilan hisob-kitob qilish tartibini tasdiqlasin. 6. “Transyoʻlqurilish” kompaniyasi, istisno tariqasida, toʻrt yil muddatga: yagona ijtimoiy toʻlovdan tashqari barcha turdagi soliqlar va davlatning maqsadli jamgʻarmalariga majburiy ajratmalar toʻlashdan; Vazirlar Mahkamasi tomonidan tasdiqlanadigan roʻyxat boʻyicha yoʻl-taʼmirlash ishlarini amalga oshirish uchun olib kelinadigan tovarlar bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin. Belgilab qoʻyilsinki, ushbu imtiyozlarni berish natijasida boʻshaydigan mablagʻlar maqsadli tartibda Osiyo taraqqiyot bankining qayta kreditlanadigan qarzining bir qismini toʻlashga, shuningdek kompaniyaning moddiy-texnika bazasini rivojlantirish va mustahkamlashga yoʻnaltiriladi. 7. Quyidagilar: asosiy texnik-iqtisodiy koʻrsatkichlar bilan “Mintaqaviy avtomobil yoʻllarini rivojlantirish” loyihasining texnik-iqtisodiy asosi 2-ilovaga muvofiq; ushbu loyiha boʻyicha Osiyo taraqqiyot banki qarzini taqsimlash va toʻlash sxemasi 3-ilovaga muvofiq; Osiyo taraqqiyot banki qarzini toʻlash, loyiha boʻyicha foizlar va vositachilik haqi toʻlash jadvali 4-ilovaga muvofiq; “Transyoʻlqurilish” kompaniyasi faoliyatini tashkil etish toʻgʻrisidagi nizom 5-ilovaga muvofiq tasdiqlansin. 8. “Mintaqaviy avtomobil yoʻllarini rivojlantirish” loyihasini amalga oshirish boʻyicha Muvofiqlashtiruvchi kengash 6-ilovaga muvofiq tarkibda tashkil etilsin. Quyidagilar Muvofiqlashtiruvchi kengashning asosiy vazifalari etib belgilansin: loyihani amalga oshirish boʻyicha asosiy tadbirlarni, shuningdek loyihaning yillik budjetini tasdiqlash; loyihani amalga oshirish va mablagʻlardan foydalanishning iqtisodiy samaradorligi ustidan muntazam nazoratni amalga oshirish; loyihani amalga oshirish doirasida tovarlar, ishlar (xizmatlar) xarid qilish boʻyicha tender komissiyalari tarkibini tasdiqlash. 9. Oʻzbekiston Respublikasi moliya vaziri Osiyo taraqqiyot banki bilan qarz bitimini va Oʻzbekiston Respublikasi Moliya vazirligi huzuridagi Respublika yoʻl jamgʻarmasi va “Transyoʻlqurilish” kompaniyasi bilan qarzni qayta kreditlash toʻgʻrisidagi bitimni Oʻzbekiston Respublikasi nomidan imzolashga vakil etib tayinlansin. Oʻzbekiston Respublikasi Adliya vazirligi Oʻzbekiston Respublikasi bilan Osiyo taraqqiyot banki oʻrtasidagi qarz bitimi, shuningdek qarzni qayta kreditlash toʻgʻrisidagi bitim boʻyicha belgilangan tartibda yuridik xulosa taqdim etsin. 10. Quyidagilar: ushbu loyihaning A-380 avtomobil yoʻli uchastkalarini qurish va rekonstruksiya qilishga oid qismining amalga oshirilishi yuzasidan javobgarlik Respublika yoʻl jamgʻarmasi, Qoraqalpogʻiston Respublikasi Vazirlar Kengashi va Xorazm viloyati hokimligi zimmasiga; qurilish ishlari amalga oshirilayotganda A-380 avtomobil yoʻli uchastkalarida yoʻl harakati xavfsizligini taʼminlash yuzasidan masʼuliyat Oʻzbekiston Respublikasi Ichki ishlar vazirligi zimmasiga; loyiha-smeta hujjatlarining belgilangan tartibda davlat ekspertizasidan oʻtkazilishini taʼminlash va qurilish ishlarining sifatli bajarilishi ustidan nazorat oʻrnatish Oʻzbekiston Respublikasi “Davarxitektqurilish” qoʻmitasi zimmasiga; loyihaning amalga oshirilishini bevosita boshqarish vazifasi Respublika yoʻl jamgʻarmasi huzurida tashkil etilgan loyihani amalga oshirish guruhi zimmasiga yuklansin. 11. Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi 2008-yildan boshlab har yili daromadlar va xarajatlar prognozlarini shakllantirishda “Mintaqaviy avtomobil yoʻllarini rivojlantirish” loyihasini amalga oshirish uchun Oʻzbekiston Respublikasi qoʻshadigan hissasini moliyalashtirishga, shuningdek qarzning bir qismini toʻlashga, Osiyo taraqqiyot banki qarzi boʻyicha foizlar va vositachilik haqi toʻlashga zarur mablagʻlarni nazarda tutsin. 12. Maʼlumot uchun qabul qilinsinki, Oʻzbekiston Respublikasi bilan Osiyo taraqqiyot banki oʻrtasidagi qarz bitimi shartlariga muvofiq Osiyo taraqqiyot banki qarzi mablagʻlari hisobidan investitsiya davrida xarid qilinadigan tovarlar (ishlar, xizmatlar) qonun hujjatlarida belgilangan tartibda bojxona toʻlovlari, soliqlar, davlatning maqsadli jamgʻarmalari va budjetdan tashqari Taʼlim muassasalarini rekonstruksiya qilish, mukammal taʼmirlash va jihozlash jamgʻarmasiga toʻlanadigan majburiy ajratmalar va yigʻimlardan ozod etiladi. Ushbu imtiyozlarni berish natijasida hosil boʻlgan mablagʻlar Oʻzbekiston Respublikasining loyihani amalga oshirishga qoʻshadigan hissasi hisoblanadi. Ushbu imtiyozlar, loyihani amalga oshirish uchun Oʻzbekiston Respublikasi tomonidan ajratiladigan mablagʻlar hisobidan xarid qilinadigan tovarlar (ishlar, xizmatlar)ga ham tatbiq etilsin. 13. Oʻzbekiston Respublikasi Tashqi ishlar vazirligi Oʻzbekiston Respublikasi Moliya vazirligi huzuridagi Respublika yoʻl jamgʻarmasi talabnomasiga koʻra belgilangan tartibda mazkur loyihani amalga oshirishda ishtirok etayotgan xorijiy mutaxassislar va ularning oila aʼzolariga kirish vizalari konsullik yigʻimlari va boshqa yigʻimlar undirilmasdan rasmiylashtirilishini taʼminlasin. 14. Oʻzbekiston Respublikasi Ichki ishlar vazirligi Oʻzbekiston Respublikasi Moliya vazirligi huzuridagi Respublika yoʻl jamgʻarmasi talabnomasiga koʻra ushbu loyihani amalga oshirishda ishtirok etayotgan xorijiy mutaxassislar va ularning oila aʼzolariga koʻp martalik vizalar berish va ularning muddatini uzaytirish, shuningdek Oʻzbekiston Respublikasida muvaqqat yashash joyida vaqtinchalik roʻyxatda turish va uning muddatini uzaytirishni taʼminlasin hamda ular davlat boji toʻlashdan ozod etilsin. 15. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari N.M. Xanov zimmalariga yuklansin. T/r Koʻrsatkich nomi Oʻlchov birligi Jami Shu jumladan: Oʻzbekiston Respublikasi OTB qarzi 1. Loyihaning umumiy qiymati, shu jumladan jami: ming AQSh dollari ekvivalentida 180 811 105 511 75 300 1.1. Erkin konvertatsiya qilinadigan valyutada (EKQV): ming dollar 82 399 8 773 73 626 shundan: mashinalar va uskunalar - “ - 55 100 55 100 qurilish-montaj ishlari - “ - 9 201 9 201 investitsiya davri uchun moliyaviy xarajatlar - “ - 8 773 8 773 konsalting xizmatlari - “ - 2 648 2 648 koʻzda tutilmagan xarajatlar - “ - 6 677 6 677 1.2. Milliy valyutada: ming dollar ekvivalentida 98 412 96 738 1 674 qurilish-montaj ishlari -” - 52 402 52 402 konsalting xizmatlari - “ - 1 124 1 124 yoʻl texnikasi parkini tashkil etish - “ - 4 589 4 589 loyihani boshqarish - “ - 550 550 soliqlar va yigʻimlar - “ - 21 500 21 500 koʻzda tutilmagan xarajatlar - “ - 18 247 18 247 2. Tashkil etilayotgan asosiy fondlar qiymati ming dollar ekvivalentida 116 700 3. Korxonaning qiymati, shu jumladan yillik xizmat koʻrsatish hajmi: — avtoyoʻllar qurish km/yil 215 — koʻpriklar qurish pgm/yil 260 4. Loyiha doirasida band qilinadigan ishchilarning taxminiy soni 589 kishi 5. Loyiha iqtisodiy qoplanishining hisoblab chiqilgan muddati 6 yil 6. Investitsion davrning davomiyligi 48 oy 7. OTB qarzini toʻlash muddati 24 yil Komponent nomi/xarajatlar yoʻnalishi Qarz taqsimoti Qarzni soʻndirish manbasi ming AQSh dollari foizda 1. Yoʻllarni rivojlantirish komponenti 9 201,0 12,2% Respublika yoʻl jamgʻarmasi mablagʻlari 2. Yoʻllarning chidamlilik komponenti 55 310,0 73,5% “Transyoʻlqurilish” kompaniyasi mablagʻlari 3. Loyihani boshqarish va konsalting xizmatlari 4 112,0 5,5% Respublika yoʻl jamgʻarmasi mablagʻlari 4. Koʻzda tutilmagan xarajatlar, shu jumladan: 6 677,0 8,9% 4.1. Yoʻllarni rivojlantirish komponenti boʻyicha loyihani boshqarish va konsalting xizmatlari 3 917,0 Respublika yoʻl jamgʻarmasi mablagʻlari 4.2. Yoʻllarning chidamlilik komponenti boʻyicha 2 760,0 “Transyoʻlqurilish” kompaniyasi mablagʻlari Jami: 75 300,0 100% Qarz summasi 75,3 mln AQSh dollari Qarzni soʻndirish muddati 24 yil Imtiyozli davr 4 yil Foiz stavkasi LIBOR + yillik 0,2 foiz Majburiyatlar uchun vositachilik haqi yillik 0,15 foiz AQSh dollari Toʻlov muddati Asosiy qarz toʻlov summasi Foizlar toʻlov summasi* Majburiyatlar uchun vositachilik haqi* Jami toʻlanadigan summa* 2008-yil 15-iyun 112 950 112 950 2008-yil 15-dekabr 28 256 111 195 139 451 2009-yil 15-iyun 592 423 76 154 668 577 2009-yil 15-dekabr 960 316 53 303 1 013 619 2010-yil 15-iyun 1 616 652 12 537 1 629 189 2010-yil 15-dekabr 1 686 694 8 186 1 694 880 2011-yil 15-iyun 1 731 565 5 399 1 736 964 2011-yil 15-dekabr 1 774 849 2 711 1 777 560 2012-yil 15-iyun 1 882 500 1 818 495 3 700 995 2012-yil 15-dekabr 1 882 500 1 773 033 3 655 533 2013-yil 15-iyun 1 882 500 1 727 570 3 610 070 2013-yil 15-dekabr 1 882 500 1 682 108 3 564 608 2014-yil 15-iyun 1 882 500 1 636 646 3 519 146 2014-yil 15-dekabr 1 882 500 1 591 183 3 473 683 2015-yil 15-iyun 1 882 500 1 545 721 3 428 221 2015-yil 15-dekabr 1 882 500 1 500 258 3 382 758 2016-yil 15-iyun 1 882 500 1 454 796 3 337 296 2016-yil 15-dekabr 1 882 500 1 409 334 3 291 834 2017-yil 15-iyun 1 882 500 1 363 871 3 246 371 2017-yil 15-dekabr 1 882 500 1 318 409 3 200 909 2018-yil 15-iyun 1 882 500 1 272 947 3 155 447 2018-yil 15-dekabr 1 882 500 1 227 484 3 109 984 2019-yil 15-iyun 1 882 500 1 182 022 3 064 522 2019-yil 15-dekabr 1 882 500 1 136 559 3 019 059 2020-yil 15-iyun 1 882 500 1 091 097 2 973 597 2020-yil 15-dekabr 1 882 500 1 045 635 2 928 135 2021-yil 15-iyun 1 882 500 1 000 172 2 882 672 2021yil 15-dekabr 1 882 500 954 710 2 837 210 2022-yil 15-iyun 1 882 500 909 248 2 791 748 2022-yil 15-dekabr 1 882 500 863 785 2 746 285 2023-yil 15-iyun 1 882 500 818 323 2 700 823 2023-yil 15-dekabr 1 882 500 772 860 2 655 360 2024-yil 15-iyun 1 882 500 727 398 2 609 898 2024-yil 15-dekabr 1 882 500 681 936 2 564 436 2025-yil 15-iyun 1 882 500 636 473 2 518 973 2025-yil 15-dekabr 1 882 500 591 011 2 473 511 2026-yil 15-iyun 1 882 500 545 549 2 428 049 2026-yil 15-dekabr 1 882 500 500 086 2 382 586 2027-yil 15-iyun 1 882 500 454 624 2 337 124 2027-yil 15-dekabr 1 882 500 409 161 2 291 661 2028-yil 15-iyun 1 882 500 363 699 2 246 199 2028-yil 15-dekabr 1 882 500 318 237 2 200 737 2029-yil 15-iyun 1 882 500 272 774 2 155 274 2029-yil 15-dekabr 1 882 500 227 312 2 109 812 2030-yil 15-iyun 1 882 500 181 850 2 064 350 2030-yil 15-dekabr 1 882 500 136 387 2 018 887 2031-yil 15-iyun 1 882 500 90 925 1 973 425 2031-yil 15-dekabr 1 882 500 45 462 1 927 962 Jami: 75 300 000 45 669 905 382 435 121 352 340 1. Mazkur Nizom Osiyo taraqqiyot banki ishtirokida amalga oshiriladigan “Mintaqaviy avtomobil yoʻllarini rivojlantirish” loyihasi doirasida tashkil etilgan “Transyoʻlqurilish” davlat unitar korxonasi — mexanizatsiyalashgan yoʻl qurilishi va taʼmirlash ishlarini bajarish boʻyicha ixtisoslashtirilgan kompaniyasining (keyingi oʻrinlarda Kompaniya deb ataladi) faoliyatini tashkil etish tartibini belgilaydi. 2. Kompaniya oʻz faoliyatini Oʻzbekiston Respublikasining Konstitutsiyasi, Oʻzbekiston Respublikasi qonunlari, Oʻzbekiston Respublikasi Oliy Majlisi palatalarining qarorlari, Oʻzbekiston Respublikasi Prezidentining farmonlari, qarorlari, farmoyishlari, Oʻzbekiston Respublikasi Vazirlar Mahkamasining qarorlari va farmoyishlari, Oʻzbekiston Respublikasi Avtomobil yoʻllari davlat qoʻmitasining qarorlari, buyruqlari va farmoyishlari, mazkur Nizom va Oʻzbekiston Respublikasi boshqa qonun hujjatlariga muvofiq oʻz faoliyatini amalga oshiradi. 3. Kompaniya avtomobil yoʻllarini qurish, rekonstruksiya qilish va taʼmirlash yuzasidan tender gʻoliblari boʻlgan pudrat tashkilotlari va korxonalari bilan tuziladigan shartnomalar asosida ixtisoslashtirilgan yoʻl-qurilish texnikasidan, asbob-uskunalaridan, shuningdek ularni ishlatish boʻyicha malakali xodimlardan foydalangan holda ushbu Nizom ilovasiga muvofiq sxema boʻyicha mexanizatsiyalashtirilgan yoʻl-qurilish va taʼmirlash ishlarini bajaradi. 4. Kompaniya yuridik shaxs — davlat unitar korxonasi hisoblanadi, bank muassasalarida hisobvaraqlariga, shu jumladan valyuta hisobvaraqlariga, oʻzining firma nomi davlat tilida toʻliq koʻrsatilgan Oʻzbekiston Respublikasining gerbi tasviri tushirilgan muhrga ega boʻladi hamda oʻz faoliyatini toʻliq xoʻjalik hisobi va oʻzini-oʻzi mablagʻ bilan taʼminlash prinsiplari asosida amalga oshiradi, ishlab chiqarish-xoʻjalik masalalarini va moliyaviy masalalarni mustaqil ravishda hal qiladi. 5. Kompaniyaning yuridik manzili: 100052, Oʻzbekiston Respublikasi, Toshkent shahri, Mirzo Ulugʻbek tumani, T. Sodiqov koʻchasi, 15-uy. 6. Quyidagilar Kompaniyaning asosiy vazifalari hisoblanadi: avtomobil yoʻllarini qurish, rekonstruksiya qilish va taʼmirlash yuzasidan tender gʻoliblari boʻlgan pudrat tashkilotlari va korxonalari (keyingi oʻrinlarda pudrat tashkiloti deb ataladi) bilan tuziladigan shartnomalar asosida oʻz balansidagi ixtisoslashtirilgan yoʻl-qurilish texnikasidan, asbob-uskunalaridan, shuningdek ularni ishlatish boʻyicha malakali xodimlardan foydalangan holda mexanizatsiyalashtirilgan yoʻl-qurilish va taʼmirlash ishlarini oʻz vaqtida bajarish; Respublikaning umumiy foydalaniladigan avtomobil yoʻllarini qurish va rekonstruksiya qilish dasturlariga kiritilgan loyihalarni amalga oshirishda ishtirok etish; Osiyo taraqqiyot banki ishtirokidagi ushbu loyiha doirasida olinadigan yoʻl-qurilish texnikasidan va asbob-uskunalaridan maqsadli va samarali foydalanilishini, ularning saqlanishini, ularga oʻz vaqtida texnik va profilaktik xizmat koʻrsatilishini hamda ularning zarur ish holatida boʻlishini taʼminlash; Osiyo taraqqiyot bankining jalb qilingan qarziga oʻz vaqtida xizmat koʻrsatish va belgilangan qismini oʻz mablagʻlari hisobiga qoplash. 7. Yuklangan vazifalarga muvofiq Kompaniya quyidagi funksiyalarni amalga oshiradi: pudrat tashkilotlarining yoʻl-qurilish texnikasidan, asbob-uskunalaridan, shuningdek ularni ishlatish boʻyicha malakali xodimlardan foydalangan holda mexanizatsiyalashtirilgan yoʻl-qurilish va taʼmirlash ishlarini bajarishga oid buyurtmanomalarini qabul qiladi va umumlashtiradi; avtomobil yoʻllarini qurish, rekonstruksiya qilish va taʼmirlash yuzasidan tender gʻoliblari boʻlgan pudrat tashkilotlari va korxonalari bilan tuziladigan shartnomalar asosida yoʻl-qurilish texnikasi, asbob-uskunalari, shuningdek ularni ishlatish boʻyicha malakali xodimlardan foydalangan holda mexanizatsiyalashtirilgan yoʻl-qurilish va taʼmirlash ishlarini bajaradi. Bunda pudrat tashkiloti “Transyoʻlqurilish” davlat kompaniyasiga bajarilgan mexanizatsiyalashtirilgan ishlar uchun belgilangan tariflarga muvofiq haq toʻlaydi, avtomobil yoʻllarini qurish, rekonstruksiya qilish va taʼmirlash ishlarining umumiy hajmi esa belgilangan tartibda pudrat tashkiloti hisobiga yoziladi; yoʻl-qurilish texnikasi va uskunalari komplekslari tarkibida ixcham hududiy boʻlinmalarni shakllantiradi va ularni toʻlovlarni undirmagan holda Oʻzbekiston Respublikasi Avtomobil yoʻllari davlat qoʻmitasining yoʻnalishli ekspluatatsiya korxonalari bazalari hududlarida joylashtiradi; Kompaniya balansidagi yoʻl-qurilish texnikasidan va asbob-uskunalaridan, shuningdek boshqa mol-mulkdan maqsadli va samarali foydalanilishini, ularning saqlanishi hamda zarur ish holatida boʻlishini taʼminlaydi; Oʻzbekiston Respublikasi Avtomobil yoʻllari davlat qoʻmitasining “Oʻzyoʻlmashservis” Ilmiy-ishlab chiqarish eksperimental korxona unitar korxonasi tomonidan toʻlovlar undirilmagan holda taqdim etiladigan ishlab chiqarish bazasida yoʻl-qurilish texnikasi va uskunalariga texnik xizmat koʻrsatishni amalga oshiradi; xodimlarni yoʻl-qurilish texnikasi va asbob-uskunalarini ishlatish va ularga texnik xizmat koʻrsatish qoidalari boʻyicha oʻqitadi; yoʻl-qurilish texnikasi va asbob-uskunalarini ishlatish va ularni saqlash qoidalari talablarining bajarilishi ustidan qattiq nazoratni amalga oshiradi; tuzilgan bitimlarga muvofiq Osiyo taraqqiyot bankining jalb qilingan qarziga oʻz vaqtida xizmat koʻrsatilishini va belgilangan qismi toʻlanishini taʼminlaydi. 8. Kompaniya quyidagi huquqlarga ega: Oʻzbekiston Respublikasi Avtomobil yoʻllari davlat qoʻmitasi va Moliya vazirligi bilan kelishilgan holda mexanizatsiyalashgan yoʻl-qurilish va taʼmirlash ishlarini amalga oshirish tariflarini belgilaydi. pudrat tashkilotlarining yoʻl-qurilish texnikasiga boʻlgan ehtiyojidan kelib chiqqan holda bajariladigan ishlar hajmlarini prognoz qilish; pudrat tashkilotlari bilan tuzilgan shartnomalarga muvofiq hamda yoʻl-qurilish texnikasi va asbob-uskunalaridan samarali foydalanilishini taʼminlashni hisobga olgan holda yoʻl-qurilish texnikasi va asbob-uskunalarini koʻchirish va ulardan foydalanish navbati hamda reja-jadvalini tartibga solish. 9. Kompaniya: tuzilgan shartnomalar shartlari oʻz vaqtida va toʻliq hajmda bajarilishini taʼminlashga; yoʻl-qurilish texnikasi va asbob-uskunalarini belgilangan normalar va qoidalarga muvofiq ishlatish va saqlashga; yoʻl-qurilish texnikasi va asbob-uskunalarini oʻz vaqtida kapital va joriy taʼmirlashga, ularga texnik xizmat koʻrsatishga; yoʻl-qurilish texnikasi va asbob-uskunalardan foydalanish samaradorligini oshirish tadbirlarini koʻrishga; yoʻl-qurilish texnikasi va asbob-uskunalarini ishlatish qoidalarini buzish sabablarini tahlil qilish, ularning oldini olish yuzasidan zarur chora-tadbirlar koʻrishga majbur. 10. Kompaniya tuzilgan shartnomalarga muvofiq mexanizatsiyalashtirilgan yoʻl-qurilish va taʼmirlash ishlari oʻz vaqtida hamda sifatli bajarilishi, shuningdek yoʻl-qurilish texnikasi oʻz vaqtida va sifatli profilaktika qilinishi, ularning zarur tarzda saqlanishi hamda ishlatilishi uchun javob beradi. 11. Kompaniya “Oʻzavtoyoʻl” davlat-aksiyadorlik kompaniyasining “Oʻzyoʻlmashservis” yoʻl-taʼmirlash korxonasi mol-mulkining beriladigan qismidan, Oʻzbekiston Respublikasi Moliya vazirligi huzuridagi Respublika yoʻl jamgʻarmasining pul badallari, Osiyo taraqqiyot banki qarzining qayta kreditlanadigan mablagʻlaridan hamda qonun hujjatlariga zid boʻlmagan boshqa manbalardan shakllanadigan alohida mol-mulkka ega boʻladi. Kompaniya Osiyo taraqqiyot banki qarzi hisobiga xarid qilinadigan yoʻl-qurilish texnikasini, ularga ehtiyot qismlarni va asbob-uskunalarini belgilangan tartibda oʻz balansiga qabul qiladi. 12. Olingan daromadlar va qilingan xarajatlar oʻrtasidagi tafovut sifatida qoladigan foyda Kompaniya moliya-xoʻjalik faoliyatining asosiy umumlashtiruvchi koʻrsatkichi hisoblanadi. Foydadan jalb qilingan qarzning belgilangan qismi qoplanadi va kompaniyaning rivojlanishi moliyalashtiriladi. Jalb qilingan qarzning belgilangan qismini qoplashda budjetga soliqlar toʻlangandan keyin (imtiyozli davr tugagach) foyda Kompaniya ixtiyorida qoladi va uning rivojlanishini moliyalashtirish uchun foydalaniladi. 13. Kompaniyani tezkor boshqarish Kompaniya direksiyasi tomonidan amalga oshiriladi. Kompaniya direksiyasiga direktor boshchilik qiladi. 14. Kompaniya direktori: Kompaniya faoliyatiga umumiy rahbarlik qiladi hamda Kompaniyaga yuklangan vazifalar va funksiyalar bajarilishi, ushbu Nizomga rioya qilinishi uchun shaxsan javob beradi, Kompaniya xodimlari oʻrtasida vazifalarni taqsimlaydi, ularning vakolatlarini belgilaydi; Kompaniya moliya-xoʻjalik faoliyatining yillik hisobotlari va balanslarini tasdiqlaydi; oʻz vakolatlari doirasida Kompaniya mablagʻlarini ishonchnomasiz belgilangan tartibda tasarruf etadi; Kompaniya nomidan shartnomalar tuzadi, bunday shartnomalar tuzish yuzasidan ishonchnomalar beradi; mazkur Nizom doirasida Kompaniya faoliyatining boshqa masalalarini koʻrib chiqadi va hal qiladi. 15. Direktor ikki nafar oʻrinbosarga ega boʻladi, ulardan biri lavozimiga koʻra Kompaniya bosh muhandisi hisoblanadi. 16. Kompaniyani tugatish va qayta tashkil etish Oʻzbekiston Respublikasi qonun hujjatlarida belgilangan tartibda amalga oshiriladi.